NaiveNeuron/SloPal huggingface dataset:
Grendel, Gábor, podpredseda NR SR (2020-06-10):
Nech sa páči, pán predseda. (Pokračovanie rokovania o výročnej správe o činnosti Ústavu pamäti národa za rok 2019 , tlač 109.)
Pellegrini, Peter, podpredseda NR SR (2020-04-28):
Ďalší v rozprave vystúpi pán poslanec Richter. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2017-12-13):
Ďakujeme pekne, pán poslanec. Vyhlasujem teraz možnosť prihlásiť sa ústne do rozpravy k tomuto bodu. Končím možnosť prihlásiť sa do rozpravy. Prihlásil sa jeden pán poslanec, pán poslanec Baránik. Pán poslanec Baránik, chcem sa opýtať, vaše vystúpenie asi bude dlhšie ako tri minúty. Bude veľmi krátke. Tak, nech sa páči, do rozpravy.
Pellegrini, Peter, predseda NR SR (2024-02-08):
Prezentujme sa a hlasujme o bode č. 4 pozmeňujúceho návrhu pána poslanca Matoviča. (Hlasovanie.) Prítomných 145 poslancov, za 33, proti 77, zdržalo sa 34, nehlasoval 1. Tento... (Návrh bodu č. 4 nebol schválený, pozn. red.)
Glváč, Martin, podpredseda NR SR (2019-02-18):
Ďalšia v rozprave, pani poslankyňa Grausová, nech sa páči.
P. Paška, predseda NR SR: (2008-07-03):
(Hlasovanie.) 133 prítomných, 81 za, 3 proti, 48 sa zdržalo, 1 nehlasoval. Tento bod sme prijali.
Galko, Ľubomír, poslanec NR SR (2014-01-30):
Ďakujem pekne. Pán predseda Paška, ja som sa vrátil minulý týždeň z východného Slovenska, bol som tam na tri dni. Bol som prekvapený, že zrovna na mňa sa obrátili aktivisti a členovia niekoľkých občianskych združení ohľadne tejto ťažby uránu. Skôr by som predpokladal, že sa teda obrátia na vás a na pána Rašiho, ale, dobre, ja som si ich vypočul. A musím potvrdiť to, čo tu hovoria moji kolegovia, to memorandu o porozumení je problém. To je problém, ktorý títo aktivisti a ľudia, tých 130 tisíc alebo koľko ľudí, ktorí to podpísali, vnímajú ako obrovské nebezpečenstvo. A keď teda máme chápať toto vaše verejné vystúpenie ako verejný prísľub toho, že ten urán sa tam nikdy ťažiť nebude, tak zrušte, nech tam Malatinský zruší to memorandum, lebo to memorandum je o ničom. A ja som presvedčený, že tým, že ho zrušíte, ukážete aj tým občanom východu a Košíc špeciálne dobrú vôľu a to, že to myslíte vážne. Chcel by som vás požiadať, aby policajti nekonali razantne v rámci zákona tak ako doteraz, pretože všetci dobre vieme, že štyri mesiace nerobili nič v tej Nitre. Tí vagabundi si chodili voľne po svete a keby sa neboli médiá do toho obuli, tak dodnes si po svete voľne chodia. A mimo iného už sú vonku dnes zasa. Takto postupuje razantne polícia. A takto postupuje razantne prokuratúra. A poslednú vec si neodpustím. Chcel by som oceniť to, že človeka, ktorý sa vám postaví, zosmiešnite a pošlete na druhý koniec republiky. Nabudúce by ste ho mohli poslať rovno na Ukrajinu. Pán predseda Paška, toto bolo od vás úbohé. Toto bolo úbohé. Ďakujem pekne.
Kotleba, Marian, poslanec NR SR (2016-12-08):
Pani poslankyňa Blahová, ja vidím riešenie tohto problému, ktorý ste načrtli vo svojom príspevku, a síce, že minister vnútra Kaliňák ignoruje nález alebo správu ochrankyne práv, policajný prezident Gašpar ignoruje nejakú snahu alebo žiadosti o nápravu tejto situácie. Vidím to veľmi jednoducho. Vaša strana SaS ešte pred pár mesiacmi považovala ministerku svojvôle Žitňanskú za vzor demokracie, ochrany ľudských práv, neviem čoho všetkého, nech sa táto pani vzdá svojej funkcie, čím dôjde k rekonštrukcii vlády a môžete si na čelo ministerstva vnútra a Policajného zboru dať svojich ľudí prípadne a spraviť zmenu, ktorú teda táto správa požaduje. Len asi je vám ťažko si priznať to, že ministerka svojvôle, ktorú ste ešte nedávno úplne zbožňovali, sa zachovala tak, ako sa zachovala a neviete tento argument použiť. Keby ste na to mali odvahu, tak to aspoň skúsite. Ďakujem.
Ďuriš Nicholsonová, Lucia, podpredsedníčka NR SR (2018-09-13):
Pani poslankyňa Cigániková.
Pellegrini, Peter, podpredseda NR SR (2020-03-24):
Ale pán poslanec presne povedal, že dáva pozmeňujúce návrhy k uzneseniu, ktoré je súčasťou tohto návrhu zákona, kde Národná rada sa uznesením ide na niečom uzniesť. Pán poslanec Podmanický.
V. Veteška, podpredseda NR SR: (2005-05-19):
M. Demeterová, poslankyňa: Očakávala som, že možno...
Grendel, Gábor, podpredseda NR SR (2022-04-27):
Ďakujem za upozornenie.
Blanár, Juraj, podpredseda NR SR (2023-03-16):
Tri faktické poznámky na vaše vystúpenie. Pán poslanec Gröhling ako prvý.
Zmajkovičová, Renáta, podpredsedníčka NR SR (2013-10-28):
Faktické poznámky na vystúpenie pána poslanca nie sú. Ďalší, ktorý v rozprave vystúpi, je pán poslanec Mikloško, pretože sa hlásil ešte pred pánom poslancom Poliačikom. Nech sa páči, máte slovo.
Žiga, Peter, podpredseda NR SR (2024-01-11):
Váš procedurálny návrh nie je procedurálnym návrhom, čiže nemôžem ani o ňom dávať hlasovať ani všeobecným súhlasom. Pán poslanec Pročko s procedurálnym návrhom.
Laššáková, Jana, podpredsedníčka NR SR (2015-11-11):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia pani poslankyňa Mezenská, pán poslanec Simon, Hudacký a posledný pán spravodajca, pán poslanec Bagačka. Končím možnosť prihlásiť sa do rozpravy ústne. Nech sa páči, pani poslankyňa Mezenská, máte slovo.
Jurinová, Erika, podpredsedníčka NR SR (2014-04-03):
Pán poslanec, bez osobných invektív, prosím.
Ďuriš Nicholsonová, Lucia, podpredsedníčka NR SR (2017-10-11):
Ďakujeme veľmi pekne. Chcem sa opýtať pána spravodajcu, či chce v rámci záverečného slova vystúpiť. Je tomu tak, nech sa páči.
Fronc, Martin, poslanec NR SR (2014-02-06):
Ďakujem pekne, pán minister, za odpoveď a mne doplňujúcu otázku. Dovolím si krátko zareagovať. Áno, máte pravdu, sú odbory, ktoré sú predimenzované, ale súčasná právna úprava, vysokoškolský zákon umožňuje ministrovi obmedziť počet prijímaných, ak to ohlási rok predtým. A ja si myslím, že túto právnu úpravu pre niektoré odbory celkom iste treba využiť. To je jedna poznámka. Druhá poznámka. Musím povedať, že vnímam, že beží rokovanie aj s rektorskou konferenciou. Bol by som rád, keby došlo k rozumnej dohode, a budem ten proces sledovať, aj z toho dôvodu, že všeobecne vo vysokoškolskej komunite sa vníma, že rozpočet vysokých škôl bol krátený na úkor tarifných platov regionálneho školstva. To v tej vysokoškolskej komunite všade zaznieva. A jednoducho osobne sa domnievam, že v prípade tých vysokoškolských pedagógov naozaj minimálne, tak ako ste spomínali, tie percentá, dve a tri, je potrebné dodržať. Nemám ďalej poznámku ďalšiu. Ďakujem.
Viskupič, Jozef, poslanec NR SR (2016-11-30):
Ďakujem. Ďakujem pánom kolegom za ich faktické poznámky, Hegerovi, Budajovi aj Dostálovi. A odpoviem pánovi Petrákovi nasledovne. Čiže ako som sa pozeral na nočné rokovanie, ktoré sme zažívali za Radičovej vlády? Obdivne. Pani premiérka celý čas tam sedela, počúvala, aká je klamárka, aká, a všetky vaše z môjho pohľadu – a teraz vám odpoviem aj na tú druhú – cirkusové vystúpenia znášala z tamtej stoličky. (Rečník ukázal na kreslo určené pre premiéra.) My sme totižto zažívali nočné rokovania v inej atmosfére a to bolo, že ste nám ich nadiktovali hneď po skončení riadneho pléna, zbalili ste sa, premiér odišiel, ešte ani poriadne nedopovedal svoj prejav, a nechali ste opozíciu, aby rokovala cez noc. Potom ste to chovanie prerušili, pustili ste zase riadne plénum a takto to, myslím, že išlo tri dni. Myslím, že tento typ rokovaní má pán prezident na mysli, a práve tu hovorí o tom, že kde sú hranice kultúry, kde sú hranice kolegiality, kde sú hranice toho, ako by plénum malo rokovať, ak chce vyvodzovať nejaký typ zodpovednosti voči exekutíve. Myslím si, že minimálne tu by si mohol premiér tejto krajiny zobrať príklad od premiérky a ak takéto rokovanie bude, tak mohol by opozičné argumenty počúvať z kresla, ktoré mu v tejto Národnej rade patrí. Ďakujem.
Kollár, Boris, predseda NR SR (2022-05-10):
Bude reagovať pán poslanec Valášek? Nech sa páči.
Glváč, Martin, podpredseda NR SR (2019-06-26):
S reakciou pán poslanec Dostál.
Goga, Ľudovít, poslanec NR SR (2023-05-25):
Ďakujem za slovo. Samozrejme, my vieme presne, už si to aj popísal, Milan, dôsledok digitálneho eura aký bude na jednotlivé krajiny, že to bude aj nástroj kontroly na svoj... na svojich občanov a na politiky. Je zaujímavé a zarážajúce, že, že do dneska sme ešte o tom vôbec, že sme ten zákon na zachovania hotovosti alebo aj iné, iné vládne garnitúry nesnažili sa dostať do ústavy, ale dneska po roku 2000, vlastne po tých všetkých problémoch, ktoré prišli s covidom, infláciou, vojnou na Ukrajine, je stále viac a viac vidieť, že tie ekonomické dôsledky, napríklad keď si sa spomínal aj tú mobilitu, elektromobilitu, pokiaľ Európska únia rozhodla, že ideme rozširovať euro... elektromobilitu a jednotlivé krajiny Európskej únie dotovali, dotovali autá, tak ten nákup bol absolútne stúpajúci v Nórsku 8 z 10 áut elektroautá, od 1. januára už nie sú dotované a zrazu ten pokles je enormný. A takisto jak u nás je momentálne záujem 1,7 % o elektro, o elektroautá, to znamená, že nie je žiadny záujem a Európska únia nás zase tlačí na... do niečoho, čo vlastne ten národ nechce, to znamená, to je to, čo mne vadí na, na politikoch v Bruseli, je to, že oni nás stále dotláčajú do nejakej situácie, ktoré národ, národ nechce. No a to je to právo svojich občanov, ktoré by sme mali my zastávať a hájiť aj v rámci, v rámci Únie. Ďakujem.
Hrušovský, Pavol, predseda NR SR (2012-02-29):
Páni poslanci, poslankyne, budeme teraz hlasovať o bodoch zo spoločnej správy pod poradovým č. 1 až 8, ktoré gestorský výbor odporúča schváliť. Hlasujeme. (Hlasovanie.) 122 prítomných, 69 za návrh, 52 sa zdržalo, 1 nehlasoval. Body zo spoločnej správy pod poradovým č. 1 až 8 sme schválili. Prosím ďalší návrh.
Laššáková, Jana, podpredsedníčka NR SR (2013-10-17):
Ďakujem pekne, pán podpredseda. Pán poslanec chce položiť doplňujúcu otázku, poprosím, zapnite pána poslanca Blahu.
Jurzyca, Eugen, poslanec NR SR (2014-10-15):
Ďakujem pekne. Viem, že podľa definície faktickou poznámkou môžem reagovať na rečníka, tentokrát, verím, že mi bude odpustené. Reagujem na ich, na krátku debatku rečníka s pánom ministrom, o tom, že ide o metodiku Európskej únie, ktorá hovorí o miere nezamestnanosti. Eurostat ale publikuje tri ukazovatele, ktoré sa dajú využiť v týchto úvahách, ktoré tu dnes máme. Jednak je to unemployment rate, potom unemployment ratio a potom NEET, to je Not in Education, Employment a tie ukazovatele sú rôzne. Ten prvý za rok 2012, nie je dôležitý rok veľmi, bol 34 % pre Slovensko, ten druhý 10,4 a ten tretí 13,8. Problém je, že prerokúvaný materiál pracuje s tým číslom, ktoré nie je vhodné pre, podľa mňa pre udeľovanie podpory na vytváranie pracovných miest. Najvhodnejší je ten, keď si porovnáme, koľko nezamestnaných v danej vekovej kategórii je, koľko je nezamestnaných a podelíme to celkovým počtom ľudí v tej vekovej kategórii. Ďakujem.
Habánik, Jozef, poslanec NR SR (2023-12-08):
Ďakujem pekne za slovo, vážený pán predsedajúci. Chcem oceniť tú časť vystúpenia pani poslankyne Kalmárovej, ktorá sa dotýkala predmetnej novely vládneho zákona, návrhu vládneho zákona, ktorým sa čiastočne mení financovanie niektorých centier v prípade regionálneho školstva a prechádza teda toto financovanie z podielových daní na štát. Diskutovaná téma dnes, ale aj včera na našom výbore bola, či tá alokovaná suma je alebo nie je dostatočná. Pani poslankyňa uviedli ste tú sumu, že 10 až 11 miliónov vlastne sme doteraz vykladali, vynakladali na tieto podporné činnosti a že suma alokovaná v budúcom roku v štátnom rozpočte je 16,2 milióna eur, čiže je tam isté navýšenie, ktoré je asi kvalifikovaným odhadom ministerstva školstva aj ministerstva financií, ako sa to bude asi v budúcom roku vyvíjať aj z hľadiska zjednotenia informačných systémov, ale aj z hľadiska odborných personálnych kapacít, ktoré v tomto systéme máme. My ich jednoducho, vieme, že tej práce je tam potrebné urobiť ďaleko viac, ale nevieme tieto kapacity z večera do rána nafúknuť a jednoducho ich možno zdvojnásobiť. Zároveň tento vládny návrh zákona je viazaný aj na štvrtú platbu z plánu obnovy, čiže je to reforma vychádzajúca z komponentu 6 a my môžeme mať rôzne pohľady aj výklady, aj výhrady k plánu obnovy, ale ďakujem, že naším spoločným záujmom je, aby sme vlastne získali a mohli čerpať z tejto štvrtej platby z plánu obnovy. Ďakujem ešte raz.
Jasaň, Viliam, poslanec NR SR (2014-10-15):
Ďakujem pekne, pani predsedajúca. Vážené kolegyne, kolegovia, v rozprave vystúpili štyria poslanci: pani Gibalová, pán Mihál, pán Novotný a pán Kaník. Pani predsedajúca, dajte najskôr hlasovať o skrátení lehoty na hlasovanie o návrhoch poslancov, ktoré boli podané dnes na schôdzi Národnej rady Slovenskej republiky v druhom čítaní podľa § 83 rokovacieho poriadku.
Ďuriš Nicholsonová, Lucia, podpredsedníčka NR SR (2018-06-14):
Pán poslanec Gröhling, doplňujúca otázka? Nie. Ďalšia otázka, pán poslanec Juraj Kolesár na ministerku zdravotníctva Slovenskej republiky pani Andreu Kalavskú: „Pani ministerka, aké opatrenia ste podnikli v Trebišove v rámci nákazy syfilisom, aby sa nešíril? Podľa nových informácií počet nakazených syfilisom neklesá.“
Blanár, Juraj, podpredseda NR SR (2021-06-17):
Ďakujem, pán spravodajca. Otváram všeobecnú rozpravu. Konštatujem, že písomnú prihlášku som neobdržal pred otvorením tohto bodu, takže dávam možnosť prihlásiť sa ústne. Pán predseda výboru Vladimír Ledecký a pán Marek Kotleba, pán poslanec Kotleba. Nikto viac. Uzatváram možnosť prihlásiť sa do rozpravy. Dávam slovo pánovi predsedovi Vladimírovi Ledeckému, predsedovi výboru pre sociálne záležitosti. Nech sa páči.
Počiatek, Ján, minister dopravy, výstavby a regionálneho rozvoja SR (2014-12-11):
Vážený pán poslanec som rád, že sa tak intenzívne zaujímate o výstavbu nadradenej cestnej siete v regiónoch. Na druhej strane mi je ale ľúto, že ste nemali rovnaký prístup počas vášho vládnutia, keď v kresle ministra dopravy sedel váš stranícky šéf Ján Figeľ a vy ste boli členom Dozornej rady Národnej diaľničnej spoločnosti. Po mojom nástupe na ministerstvo som totiž nenašiel jediný dokument svedčiaci o tom, že by ste na túto cestu hľadali financovanie. Vaše manažérske rozhodnutie rozhodne prípravu neurýchlili, naopak, oddialili výstavbu o minimálne dva roky. Nič ste totižto neurobili preto. Proces posudzovania variantov rýchlostnej cesty R4 v úseku Svidník – Prešov a ich vplyvov na životné prostredie bol ukončený už v roku 2009 a na pokračovanie prípravy a výstavby R4 v tomto úseku bol vtedajším ministrom dopravy Ľubom Vážnym určený variant v trase Prešov – Kapušany – Giraltovce – Svidník, pre ktorý sa začali aj v tej dobe pripravovať ďalšie stupne dokumentácie, avšak v októbri 2010 po svojom nástupe pán Figeľ bez zdôvodnenia zmenil vybraný variant vedenia rýchlostnej cesty R4. Národnej diaľničnej spoločnosti, kde ste vy osobne sedeli, trvalo celých 7 mesiacov, kým požiadala v marci 2011 o usmernenie a určenie definitívneho variantu, napriek tomu, že ste si – neviem, akým spôsobom – vybrali ako výhodnejší tzv. modrý variant, ministerstvu pod vedením KDH trvalo ďalších 7 mesiacov, kým až koncom októbra 2011 odpovedalo Národnej diaľničnej spoločnosti a potvrdilo tak rozhodnutie spred vyše roka. Reálne kroky, konkrétne zabezpečenie dokumentácie pre územné rozhodnutie na úsek R4 medzi Hanušovcami a Topľou a Kapušanmi sa začali až za nášho pôsobenia na ministerstve, a to v júni 2012. Takže výsledky práce v prospech občanov tohto regiónu, na ktoré sa pýtate, nula, neurobili ste žiadne analýzy, o žiadnych rokovaniach s Európskou úniou o financovaní tejto cesty, o štúdii realizovateľnosti, ktorá jediná môže objektívne posúdiť najvhodnejšie trasovanie a spôsob financovania, ste ani nechyrovali. Takže, vážený pán poslanec, myslím si, že máte vy najmenší dôvod sa čudovať tomu, prečo sa to zdržalo minimálne o dva roky. Ďakujem, skončil som. (Potlesk.)
Suja, Miroslav, poslanec NR SR (2022-11-15):
Ďakujem za slovo, pán podpredseda. Pán poslanec Šefčík, ja sa pýtam, prečo ste nedal trestné oznámenie, keď sa vašim deťom vyhrážali kvôli Milanovi Mazurekovi. Viete prečo? Lebo trepete. Trepete. Trepete. Úplne trepete. Ja som nepočul, že by vyšetrovali Milana Mazureka za vyhrážky, že spôsobil vašim deťom. Ste obyčajný klamár. A že sa vyhrážajú vám? No ale vy sa čudujete, pročkovci? Obyčajní ľudia s malým „o“. Doslovne s malým „o“. Veď to, čo ste tu predviedol, to... zrelé na ústavnú liečbu. Vy ste fakt prekonali toho blázna Pročka. Viete, vy ničíte životy občanov Slovenskej republiky, nech sú akejkoľvek národnosti, a máte tu drzosť tu vyťahovať niektoré skupiny a hovoriť, že útočíme na nich. Povedzte, kedy ja som útočil na niektorú z týchto skupín. Trepete. Ste obyčajný klamár. Boh ochraňuj naše deti, ak ich majú učiť takí, ako ste vy. Vy ste učiteľ? Boh ochraňuj naše deti.
Viskupič, Jozef, poslanec NR SR (2016-12-06):
Ďakujem pán predseda. Vážený pán navrhovateľ, spravodajca, kolegyne, kolegovia, dovoľte mi pár poznámok k tomuto skrátenému legislatívnemu konaniu. Keďže som počúval všetkých predrečníkov vrátane pána navrhovateľa, ale aj poslancov, ktorí sa pýtali niektoré otázky, skúsim teda opätovne, keďže veľmi správne, myslím, že Ondrej Dostál hovoril o tom, že či a kto zlyhal. Ja si myslím, že, a možno to bude paradox, že naozaj tu máme skrátené legislatívne konanie, pretože môžu nastať škody. Škody obrovského významu a toto sme predpokladali, keďže tento posun termínu, aby bolo jasné, o čom sa rozprávame, tento posun termínu sme tu nemali tak dávno, už to zažili aj noví páni poslanci a vtedy sme sa pýtali, či je posledný. A boli sme ubezpečení, že viac-menej áno, pretože prebehne masívna reklama alebo teda informačná kampaň a nebudeme sa musieť rozprávať o zavádzaní dátových schránok alebo zavádzaní, tak ako to ľudovo je pomenované, povinných štátnych e-mailov opäť. Preto sa pýtame všetci a znova, či polročný termín bude stačiť, pretože asi máme viacerí plné schránky e-mailov od podnikateľského sektora o tom, že či štát zvládne vydať povestné čítačky. Ja mám len dnes tri e-maily o tom, že tento proces nemôže zbehnúť do 1. 1., pretože pri zmene občianskeho preukazu a najlepšej možnej vôli konateľov firiem, s ktorými má štát komunikovať povinne, to jednoducho z kapacitných dôvodov nestíha štát. Čiže pán kolega Galek neobviňoval, ani rečnícky by som sa nepýtal, do akej miery zlyhali podnikatelia. Tuná jednoznačne zlyháva štát. Čiže neviem, kto obstaráva tie čítačky, ale jednoznačne napríklad na trnavskom úrade, môžem vám, pán navrhovateľ, tie e-maily preposlať, jednoducho ich nemali k dispozícii a ten čas na to, aby si mohli zabezpečiť vôbec tú najzákladnejšiu pomôcku na to, aby mohli so štátom elektronicky komunikovať, jednoznačne štát nezabezpečil. Myslím si, že skrátené legislatívne konanie nateraz podporíme, pretože si myslím, že existujú škody, ktoré ale podnikateľom spôsobil štát. Aspoň tu si nalejme čisté víno a zamyslime sa nad tým a dúfam, že v priebehu prvého aj druhého čítania dostaneme odpoveď, či ten polročný termín stačí a či radšej si nepovieme tu opäť raz pravdu, že mala by byť vyššia časová kapacita, keďže sa tu deje povinné zavádzanie komunikácie so štátom. Myslím si, že pri skrátenom legislatívnom konaní je asi potrebné povedať len toľko, a keď o tom teda budeme teraz hlasovať, tak majme na pamäti to, že podľa mňa s obrovskou sumou alebo s obrovským množstvom podnikateľských subjektov na Slovensku by sa mala hrať čistejšia hra. Čiže povedzme, prichystajme, informujme, zreklamujme, využime aj médiá, verejné služby, keď už sa štát po prijatí zákonov rozhodol ísť týmto smerom a jednoznačne tento proces zvládnime. Pretože tak ako zavádzame štátne e-maily, tak ak by sme mali príručku najlepších možných riešení, toto by bolo jednoznačným príkladom, ako sa to robiť nemá. Ďakujem.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 135 poslancov, za 49, proti 53, zdržalo sa 32, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spoločnú spravodajkyňu z výboru pre obranu a bezpečnosť pani poslankyňu Annu Zemanovú, aby uvádzala hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície, tlač 709, bod 39 programu. Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 709.)
Huba, Mikuláš, poslanec NR SR (2014-11-09):
Ďakujem pekne za slovo. Po dvadsiatich piatich rokoch od Novembra 1989 si už málokto pamätá a možno aj vtedy si to málokto uvedomoval, že jeden z hlavných krokov, alebo ako sa dnes populárne hovorí, z hlavných výziev, ktoré stáli pred aktérmi Novembra ´89, bolo pomenovať hriechy vtedajšej moci. Lebo všetci sme o existencii tých hriechov vedeli, všetci sme ich cítili, všetci sme nimi viac či menej trpeli, ale málokto vedel ako-tak presne, plasticky a zrozumiteľne pomenovať to zlo, ktoré nás obklopovalo. A nebol to len strach z kritiky nebezpečného režimu, ktorý na každú kritiku reagoval nielen podráždene, ale často aj represívne, ale bola to aj akási atrofia samotného kritického myslenia, ktorá zväzovala ľuďom ruky, jazyky a schopnosti pomenovať zlo. A aj preto ten šok alebo až zjavenie, ktoré predstavovalo vydanie Bratislavy/nahlas, v ktorom sa otvorene mnohé tieto hriechy vtedajšej moci pomenovali, a potom to nasledovalo tribúnami Novembra 1989 a prvými otvorenými televíznymi dialógmi. No a keď sa nás teraz ľudia pýtajú, aký význam má táto schôdza, tento maratón, keď premiéra Fica a ani predsedu Pašku sa nám na 99,9 % nepodarí odvolať, tak moja odpoveď je, že ak to nemá celé iný význam, tak je to veľký prínos k tomu, že pomenujeme zlo okolo nás.
Kuffa, Štefan, poslanec NR SR (2020-05-13):
Veď v poriadku. (Hovorené súbežne s predsedajúcim.)
Hrnčiar, Andrej, podpredseda NR SR (2019-02-06):
Dve faktické poznámky. Nech sa páči, pani podpredsedníčka Nicholsonová.
A. Belousovová, podpredsedníčka NR SR: (2008-09-16):
o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , ktorý, upozorňujem, prerokúvame v skrátenom legislatívnom konaní. Vládny návrh zákona ste dostali pred prvým čítaním ako tlač 720 a spoločnú správu výborov máte ako tlač 720 a. Teraz má slovo pán minister financií Slovenskej republiky Ján Počiatek, aby tento vládny návrh zákona odôvodnil. Nech sa páči, pán minister.
Kollár, Boris, predseda NR SR (2021-12-09):
Pani poslankyne, páni poslanci, budeme pokračovať. Pristúpime k rokovaniu o vládnom návrhu zákona o štátnom rozpočte na rok 2022. V rozprave je prihlásený pán poslanec Viskupič, nech sa páči, pán poslanec, máte slovo. (Pokračovanie rokovania o vládnom návrhu zákona o štátnom rozpočte na rok 2022 , tlač 632, a o návrhu rozpočtu verejnej správy na roky 2022 až 2024 .)
Žiga, Peter, podpredseda NR SR (2024-05-14):
Pán poslanec Šipoš.
Mizík, Stanislav, poslanec NR SR (2019-06-19):
Ďakujem za slovo. Nedá mi, pán Danko, na váš hysterický výlev budem reagovať trošku odľahčene. Pán Danko, človek má holú hlavu z rôznych príčin, nie je to prejav sily. Kde ste na to prišli? To kde ste na to prišli? Čo ste bol niekedy dávno v Magnezitovciach či v Revúcej v minulosti skín, či čo? V SaS-ke je tiež jeden holohlavý poslanec. To je tiež skín? Ja napríklad som holohlavý preto, lebo som šedivý. Tak radšej nechcem vidieť svoje šediny, pán Danko. Minister sedí, on tiež má skoro holú hlavu. Čo naňho poviete? Je to prejav sily, keď je šéf silového rezortu? Je to skín? Alebo používa hrubú silu? Pán Danko, povedali ste, vraj v Rusku môžte byť aj o týždeň. A to čo im tam hovoríte? Hovoríte im východoslovenské reči? Také ako príslovie, či porekadlo „kus ma poľúb, kus me zbi“. A o tej vyváženosti, NATO – Varšavská zmluva, to už nemusím hovoriť, povedal to pán Kotleba. Ďakujem za slovo.
Danko, Andrej, predseda NR SR (2016-05-24):
Ďakujem, pán poslanec. Vyhlasujem rozpravu... Aha, ospravedlňujem sa. Na vystúpenie pána poslanca sú štyri faktické poznámky, uzatváram možnosť prihlásenia faktickými poznámkami. Prvý sa prihlásil pán poslanec Jaroslav Paška.
Bugár, Béla, podpredseda NR SR (2010-10-15):
Ďakujem. Predpokladám, že pani poslankyňa Obrimčáková chce reagovať na faktickú. Nech sa páči, samozrejme, máte slovo.
Grendel, Gábor, podpredseda NR SR (2021-05-28):
Tak poprosím vás, tiež písomne. Dám o tom potom postupne hlasovať. Pán poslanec Kondrót, takisto.
Mičovský, Ján, poslanec NR SR (2013-09-10):
Ďakujem za slovo, vážená pani podpredsedníčka. Chcem zareagovať na tú prvú časť vystúpenia pána poslanca Kollára. Tam mám taký pocit, že existuje ozaj obava, že ak vieme, že niektoré krajiny hospodária zle a na prekrytie tohto hospodárenia vydávajú dlhopisy, ktoré nie sú korektné, ktoré teda majú len zamaskovať skutočnosť, a ak on namieril svoju otázku a istú obavu k tomu, že existuje tu akýsi Dedo Mráz, Centrálna európska banka, ktorá za každú cenu, bez ohľadu na mieru rizika, bude vykupovať tieto choré, toxické dlhopisy, opakujem, bolo povedané, že bez nejakého obmedzenia, čo je ozaj veľmi závažné, tak potom aj mňa zaujíma, prečo sme v takejto situácii sa nepridali k Nemecku, ktoré nesúhlasilo s takýmto zjavne chorým, aj keď na prvý pohľad možno, že celkom príjemným riešením? A že či to nie je tiež, a to ma teda smeruje k otázke, či to nie je tiež snaha zakryť budúce zlé hospodárenie našej krajiny s tým, že si takýto odpustok aj my budeme môcť kúpiť. Lebo vieme, že ak tento systém skutočne nabehne v nekontrolovanom rozsahu, tak koniec môže mať iba jediný, že to raz krachne. A to by sme asi nemali chcieť. Takže pridávam sa k tej otázke. Ďakujem.
Viskupič, Jozef, poslanec NR SR (2014-10-21):
No, Maťo, nedá sa, možnože si to mal dať na viacerých príkladoch. A absolútne súhlasím s tým, že za ambíciou robenia všeobecného zákonodarstva, kde do školského zákona ideme narvať živnostenské podnikanie. Neviem, či už to tu niekto hovoril predo mnou. Som zvedavý, že či už sme niekde našli v živnostenskom zákone, ja to tam teda neviem nájsť, podnikanie v bufetoch, školských bufetoch v tomto prípade, pretože buď sú to nejaké zariadenia verejného stravovania, alebo to bude nejaký maloobchodný predaj alebo čosi. Ja som zvedavý, že tí prevádzkovatelia, keď túto vec prijmeme, čo urobia, ak to teda nechceme nechať na riaditeľoch, školských radách, rodičoch, alebo to nenecháme, a netreba zriaďovať žiadne komisie, a nenecháme to na vyhlášku, či už ministerstva zdravotníctva alebo ministerstva pôdohospodárstva ohľadom potravín. Pretože potraviny, ak sú nie zdravé pre školské bufety, predpokladám, že nebudú zdravé ani pre bufety, ktoré sú oproti školám, a akékoľvek iné bufety. Čiže sa prihováram aj za to, keď to tá vyhláška by mohla vzniknúť, tak minimálne by sme to mohli označovať. Čo si ale na druhej strane myslím, toto nie je rezignácia, toto je absolútne parádny marketingový ťah, lebo sú tu spojené dve entity – potraviny, lebo však jesť sa musí, a deti. A chcem sa tomu troška povenovať potom v rozprave, ale myslím si, že tu by sme sa mohli aj viacerí učiť, že toto je supermarketingová téma pre plénum parlamentu, navyše ak je to podpredsedníčka parlamentu a vládna poslankyňa, pretože spájať to, čo všetci jeme, s deťmi môže priniesť aj to, že sa ako keby naozaj bavíme o reálnom probléme a pritom dépeháčka na potraviny je stále 20 percent.
Karahuta, Jaroslav, poslanec NR SR (2022-05-25):
Ja chcem tak isto poďakovať za diskusiu. Tieto vecné pripomienky, potraviny nemajú politiku, majú buď vecný alebo nevecný, alebo nejaký obsah, alebo populistický obsah. Ja som rád, že ministerstvo pripravuje, ale treba si uvedomiť jednu vec, potraviny to nie je pneumatika. To nemôže stáť niekde na ulici, to musí mať nejaké prepravné, skladovacie a iné podmienky. Takže pokiaľ sa nájde spôsob, ako tie potraviny bezpečne uložiť, pretože aj ten chudobný človek má právo na bezpečné potraviny, nie je to občan tretej kategórie, určite si myslím, že privítame takúto aktivitu. A čo sa týka hlasovania, tak bude dnes o sedemnástej hodine. Ďakujem.
Baláž, Radovan, poslanec NR SR (2017-02-01):
Ďakujem, pán predseda. Dajte, prosím, hlasovať o návrhu uznesenia tak, ako je uvedené v prílohe spoločnej správy.
Paška, Pavol, predseda NR SR (2013-09-17):
Hlasujeme. (Hlasovanie.) 134 prítomných, 81 bolo za, 53 bolo proti. Rozhodli sme, že budeme rokovať aj po 19. hodine a prerokujeme program a ukončíme túto schôdzu záverečným hlasovaním o návrhu uznesenia, ktorý predložila skupina poslancov. Ešte... Poprosím, technici, vypnite mi tú obrazovku. Pán poslanec Matovič.
M. Gaľa, poslanec: (2003-04-09):
Ďakujem.
A. Záborská, poslankyňa: (2002-11-06):
Vážený pán predseda, keďže Výbor Národnej rady pre zdravotníctvo neprijal platné uznesenie, skončila som informáciu. Môžete otvoriť rozpravu a zároveň sa do rozpravy hlásim ako prvá. Ďakujem pekne.
S. Kahanec, poslanec: (2008-06-25):
No a či sa tieto veci pretavujú alebo nepretavujú, tak to je aj vec toho, keď sa tu spomínali nejaké prázdne slová v predchádzajúcich príspevkoch, tak to je otázka, že či ten oprávnený hnev nebol len ten prvý marketing, ktorý bol iba prázdny. Teda prázdne slová, prázdne sľuby. Ale ja si myslím, že keď vydržíme a dozreje ten čas, tak nastúpi aj to rozhodnutie, i keď z prinútenia, a uvidíme, že či bude silnejší tlak verejnosti alebo finančných skupín. Ďakujem pekne.
Laššáková, Jana, podpredsedníčka NR SR (2012-12-05):
Pán minister, zaujmite miesto určené pre navrhovateľov. A dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Ľubomírovi Petrákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Sulík, Richard, predseda NR SR (2011-03-25):
Ďalší rečník v poradí je pán poslanec Záhumenský.
Jurčík, Ľudovít, poslanec NR SR (2011-06-01):
Ďakujem, vážený pán predsedajúci, v rozprave vystúpili deviati poslanci, poslanec Chren predložil pozmeňujúci návrh. Pán predsedajúci, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich
Ďuriš Nicholsonová, Lucia, podpredsedníčka NR SR (2016-11-30):
V rozprave teraz vystúpi pán poslanec Bernaťák. Nech sa páči.
Čepček, Martin, poslanec NR SR (2021-06-23):
Ďakujem, kolegyne, kolegovia. Ja som vám pred časom dal aj nejakú takú knihu, aby ste vedeli, ako vlastne história týchto umelých potratov vznikla a budem reagovať na dvoch rečníkov. Ostatným ďakujem za podporu a za objasnenie – život začína počatím. To je definitívne. A budem reagovať na pána poslanca Baránika a pani poslankyňu Hatrákovú. Ako je jasné, ja som podporil návrh pani poslankyne Záborskej aj zákon, ktorý matkám mal pomôcť, ten 200-eurový príplatok. Ja som za každú takúto podporu, ale skúsme sa vžiť do situácie vystresovanej, neplánovane otehotnenej matky ísť na potrat. Ako má matka vedieť, že ukončenie tehotenstva je zlé a nesprávne, keď ho zákon povoľuje? Zákony sú predsa na to, aby chránili život najslabším a ukazovali ľuďom, čo je dobré a čo je zlé. To znamená, ak to zákon umožňuje, prečo ten zákon nezmeniť, aby ten zákon to neumožňoval? To je celé, ďakujem.
Hrušovský, Pavol, podpredseda NR SR (2010-12-07):
Pán poslanec Somogyi. Pán poslanec, vaše vystúpenie stihnete do 11.30 hodiny? (Súhlasná reakcia poslanca.) Nech sa páči, poďte.
Dubačová, Viera, poslankyňa NR SR (2016-04-19):
Ďakujem veľmi pekne. Ja by som chcela podporiť asi všeobecne takú kultúru, proste Slovensko je taká mačovská spoločnosť. Keď rozpráva chlap-mačo, všetko je v poriadku. Keď vystúpi žena, nie. No my sme, my sme trošku ako, nielen tou banánovou republikou sa približujeme k tej Južnej Amerike, ale naozaj aj takou kultúrou alebo našou nekultúrou. Čo čakáme od krajiny, kde je kultúra na chvoste? Chcela by som povedať vlastne a možno aj o tom k tomu, k tej Veronike, že s tým súvisí možno aj ten hazard a, a to všetko, pretože my nemáme analýzy, čo ten hazard spôsobuje, akým spôsobom. Hovoríme o veľkých prepadoch. Naozaj by malo prísť k väčšej regulácii hazardu. Ľudia, ktorí teda prevádzkujú tieto hazardné hry, by skutočne mali byť kontrolovaní, mali by mať vyššie odvody, malo by sa to všetko, predtým by mali byť analýzy, akí ľudia tam chodia. Rozprávame sa tu o týraní žien, rozprávame sa tu o chudobe, o prepade a na druhej strane proste sú zákony, ktoré svojím spôsobom toto podporujú. Takže naozaj ja som rada, že Veronika otvorila aj túto tému a aj tému tých eurofondov. Ja sa k tomu budem vracať aj zajtra. A ešte raz teda, možnože by bolo dobré prečítať si aj Márqueza a Veľkú Matrónu a možno by sme sa trošku inak správali. Ďakujem.
Pellegrini, Peter, predseda NR SR (2015-02-18):
Pán poslanec Kadúc.
Gibalová, Monika, poslankyňa NR SR (2010-10-13):
Ďakujem pekne, pán podpredseda. Vážené panie poslankyne, páni poslanci, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku vystúpila v prvom čítaní k vládnemu návrhu zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 110), ako spravodajca určený Výborom Národnej rady Slovenskej republiky pre sociálne veci uznesením č. 18 z 5. októbra 2010 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 89 z 24. septembra 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel a zaradil ho na jeho prerokovanie v Národnej rade Slovenskej republiky. Týmto návrhom zákona sa zásadným spôsobom upravuje systém poskytovania sociálnych služieb v Slovenskej republike a ustanovujú sa nové kompetencie a úlohy pre územnú a regionálnu samosprávu a nový systém financovania neverejných poskytovateľov sociálnych služieb. Jednoznačne sa zabezpečuje právo klienta na výber sociálnej služby a jej poskytovateľa, a tým aj právo na dostupnosť sociálnej služby. Navrhovaná úprava je v súlade s Ústavou Slovenskej republiky, s medzinárodnými zmluvami a medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, výboru pre financie a rozpočet a Výboru Národnej rady Slovenskej republiky pre sociálne veci. Za gestorský výbor navrhujem výbor pre sociálne veci, pričom odporúčam, aby ho prerokovali výbory, ktorým bol návrh zákona pridelený, v termíne do 24. novembra 2010 a gestorský výbor do 26. novembra 2010. Pán predsedajúci, ďakujem, skončila som svoju spravodajskú informáciu, prosím, otvorte rozpravu k návrhu zákona, do ktorej sa hlásim ako prvá.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 140, za 74, proti 4, zdržalo sa 62. Konštatujem, že návrh bol schválený.
Bugár, Béla, podpredseda NR SR (2018-02-14):
Pán poslanec Pamula.
V. Veteška, podpredseda NR SR: (2006-03-15):
M. Maxon, poslanec: Vážený pán podpredseda Národnej rady, vážené panie poslankyne, vážení páni poslanci, chcem povedať niekoľko slov len priamo k procedúre predmetnej novely zákona o sociálnom zabezpečení, teda zákona č. 461. Vážené dámy a páni, veľakrát diskutujeme o tom, aké postavenie má Národná rada Slovenskej republiky v ústavnom systéme, aké kompetencie má z hľadiska kontroly a ovplyvňovania rozhodnutí vlády Slovenskej republiky. Vo veľa prípadoch sme konštatovali, že to postavenie Národnej rady nie je adekvátne a nie je primerané. Vo veľa prípadoch sme aj skonštatovali, že to postavenie je adekvátne aj tomu, ako sa Národná rada Slovenskej republiky ako ústavnoprávny orgán Slovenskej republiky k vláde správa. Nuž, dámy a páni, to, čo sa deje s týmto zákonom, je absolútne legislatívny, ústavnoprávny precedens. To história parlamentarizmu na Slovensku nepamätá. Dámy a páni, bol by som rád, keby tu sedela aj pani ministerka práce, sociálnych vecí a rodiny...
P. Paška, predseda NR SR: (2010-03-10):
(Hlasovanie.) 132 prítomných, 56 za, 66 proti, 10 sa zdržalo. Návrhy sme neschválili.
Šeliga, Juraj, podpredseda NR SR (2020-09-17):
Ďakujem pekne, pán minister. Pani poslankyňa, máte doplňujúcu otázku? Nech sa páči. Mikrofón pani poslankyni Letanovskej. Skúste sa prihlásiť s faktickou.
J. Burian, poslanec: (2008-06-18):
Poprosím, pán predseda, dajte o tom hlasovať.
P. Abrhan, poslanec: (2007-06-26):
Od vás som čakal skôr, že sa vyjadríte k zosúlaďovaniu jednotlivých návrhov, či už 369-ky alebo zákona o samospráve vyšších územných celkov, lebo v tomto ste predkladali návrh zákona o hlavnom meste Bratislava, kde ste argumentovali práve potrebou zosúlaďovania. Dnes zavádzate nové alebo vládny návrh zákona zavádza nové mechanizmy, ktoré vy podporujete. Čo sa týka pána poslanca Podmanického, som rád, že spomenul práve ten termín súčinnosť. Ja si myslím, že práve vládny návrh zákona znižuje súčinnosť predsedu a zastupiteľstva. Dajme tomu pri organizačnej štruktúre, kde absolútne túto súčinnosť vynecháva, a to sú aj personálne návrhy, aj krytie finančných prostriedkov na vykrytie týchto personálnych návrhov. Čiže v tomto si myslím, že táto súčinnosť je podstatne nižšia ako doteraz platná.
Danko, Andrej, podpredseda NR SR (2023-11-28):
Pán poslanec Grendel.
Paška, Pavol, predseda NR SR (2013-09-19):
Pani poslankyne, páni poslanci, vyhlasujem 24. schôdzu za skončenú, tak ako som to urobil. Budete mať možnosť procedurálne návrhy, ktoré sa týkajú prerokovaného programu 23. schôdze, predstaviť po začatí 23. schôdze. Vyhlasujem prestávku a budeme pokračovať o 14.00 hod. (Výkriky v sále a pískanie.) (Rokovanie 24. schôdze NR SR sa skončilo o 13.57 hodine.) (Po skončení rokovania 24. schôdze NR SR a po prestávke pokračovalo rokovanie 23. schôdze NR SR.)
Fico, Robert, predseda vlády SR (2024-01-25):
Ďakujem pekne. Prepáčte malé meškanie, ale sme skončili konferenciu s predstaviteľmi výroby automobilov na Slovensku. Dovoľte mi, aby som podľa § 131 zákona Národnej rady o rokovacom poriadku oznámil, kto dnes na hodine otázok nebude a kto koho zastupuje. Neprítomný je podpredseda vlády pre plán obnovy a odolnosti pán Kmec, zastupuje ho pani ministerka zdravotníctva Zuzana Dolinková. Pani ministerka zastupuje aj ministra dopravy Jozefa Ráža, ministra investícií, regionálneho rozvoja pána Rašiho, ako aj pána ministra zahraničných vecí a európskych záležitostí Blanára a ministra vnútra Matúša Šutaja Eštoka. Potom sú neprítomní tí členovia vlády, ktorým neboli postavené žiadne otázky, takže nie je tu prítomná pani Saková, pán Kaliňák, pán Taraba, Kamenický, Takáč, Susko, Erik Tomáš a Tomáš Drucker. Ďakujem pekne, som pripravený v stanovenom termíne odpovedať na položené otázky.
M. Hort, podpredseda NR SR: (2007-11-29):
O ospravedlnenie neúčasti na dnešnom rokovaní požiadali poslanci Národnej rady Slovenskej republiky pán Peter Dubravay a pán Štefan Zelník. V rokovaní budeme pokračovať v prerušenej rozprave v druhom a treťom čítaní o vládnom návrhu zákona o štátnom rozpočte na rok 2008 , ktorý máte ako tlač 366. Vítam ministra financií Slovenskej republiky pána Jána Počiatka, ako aj pána spravodajcu Jozefa Buriana. V prerušenej rozprave budeme pokračovať vystúpením ďalšieho ústne prihláseného, ktorým je pán poslanec Juraj Liška. Pripraví sa pán poslanec Ivan Štefanec. Pán kolega, máte slovo v rozprave, nech sa páči.
Medvecký, Andrej, poslanec NR SR (2021-06-16):
Ďakujem za slovo. Kolega, som rád, že si pripomenul, ako nás v minulosti ministri vnútra skúšali a doslova terorizovali na akciách, keď nám nechceli dovoliť, aby sme išli medzi ľudí, to isté robil aj súčasný minister vnútra, keď terorizoval celé Slovensko tými opatreniami a nespravil voči tomu úplne nič. Preto ja, ale aj celý náš klub v žiadnom prípade nemôže podporiť činy tohto ministra. Ďakujem.
Bugár, Béla, podpredseda NR SR (2018-05-15):
Pán poslanec Kotleba.
Laurenčík, Milan, podpredseda NR SR (2020-11-12):
Prezentujme sa a hlasujme. (Hlasovanie.) Prítomných 121, za 87, proti 27, zdržalo sa 7, hlasovali všetci. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Panie poslankyne, páni poslanci, teraz na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 334. Návrh na jeho pridelenie na prerokovanie výborom je v rozhodnutí č. 328. Teraz prosím pána ministra zdravotníctva Slovenskej republiky Marka Krajčího, aby vládny návrh zákona uviedol. Pán minister, máte slovo. S procedurálny návrhom pán poslanec Fico, nech sa páči.
M. Číž, podpredseda NR SR: (2009-02-03):
Pýtam sa, či pani ministerka chce zaujať stanovisko k rozprave? Áno, má slovo.
Blanár, Juraj, poslanec NR SR (2016-06-07):
Ďakujem, pani podpredsedníčka. Pani poslankyňa, vy tak s ľahkosťou narábate s niektorými slovami. Očividne vy ste poslankyňa, ktorá je po prvýkrát v parlamente, ale je naozaj neuveriteľné, čo dokážete vy vypustiť. A preto sa vás pýtam, povedzte mi jeden normálny dôvod alebo dôkaz o tom, že dnes už nie je len problém podpredseda vlády alebo minister vnútra, ale už aj predseda vlády, pretože podnecuje nenávisť proti učiteľom? Čo ste to povedali? Čiže to znamená, že dnes všetko, čo sa deje na Slovensku, má na svedomí automaticky premiér alebo minister vnútra. Dávajte si pozor na, čo hovoríte. Nikdy som nepočul premiéra, že by nejakým slovom dehonestoval učiteľov alebo hocikoho iného. Mali by ste naozaj trošku vážiť tieto slová, pretože nesvedčí vám to nielen ako novej poslankyni, ale aj ako žene.
Laššáková, Jana, poslankyňa NR SR (2016-11-30):
Ďakujem pekne za slovo. Pán poslanec, ja oceňujem, že ste vystúpili, aj keď to bolo vystúpenie krátke, ale vecne a zrozumiteľne ste povedali svoj postoj k vrátenému návrhu zákona. A o to je to lepšie, že ste vystúpili práve po poslancovi Igorovi Matovičovi. A aj dneska a aj pri prerokovaní rokovacieho poriadku v prvom a v druhom čítaní naozaj že aj zo strany vašej ako predkladateľa, ale aj z ďalších vystúpení vyplynulo, prečo je dôležité, aby sme zmenu rokovacieho poriadku prijali v tom znení, ako ju prijímame. A ja si myslím, že čas ukáže, že táto novela, ktorú sme prijali, naozaj aj sprehľadní, aj zefektívni rokovanie Národnej rady.
P. Hrušovský, predseda NR SR: (2003-06-26):
(Hlasovanie.) Prítomných je 134 poslancov, za 89, proti 31, zdržalo sa 12, nehlasovali 2. Konštatujem, že návrh sme schválili. Poprosím pani poslankyňu Navrátilovú, aby uviedla návrh hlasovania k informácii o prerokovaní petície vo výbore pre sociálne veci a bývanie proti návrhu novely Zákonníka práce, týkajúcej sa zníženia ochrany zamestnaneckých práv . Pani poslankyňa Navrátilová, prosím o návrh uznesenia. Ľ. Navrátilová, poslankyňa: Vážený pán predseda, vážené kolegyne, kolegovia, predkladám návrh uznesenia Národnej rady Slovenskej republiky k petícii proti návrhu novely Zákonníka práce, týkajúcej sa zníženia ochrany zamestnaneckých práv. Národná rada Slovenskej republiky po prerokovaní petície proti návrhu novely Zákonníka práce, týkajúcej sa zníženia ochrany zamestnaneckých práv a) konštatuje, že poslanci Národnej rady Slovenskej republiky pri hlasovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, vyjadrili svoj názor a stanovisko aj k požiadavkám občanov uvedeným k petícii proti návrhu novely Zákonníka práce, týkajúcej sa zníženia ochrany zamestnaneckých práv, b) berie na vedomie petíciu proti návrhu novely Zákonníka práce, týkajúcu sa zníženia ochrany zamestnaneckých práv. Pán predseda, skončila som, dajte, prosím, hlasovať.
Danko, Andrej, podpredseda NR SR (2024-04-16):
Poslankyňa Števulová.
P. Hrušovský, predseda NR SR: (2004-12-02):
(Hlasovanie.) 137 prítomných, 133 za, 2 sa zdržali, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o uznávaní odborných kvalifikácií a o zmene a doplnení zákona o správnych poplatkoch. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy. Pani poslankyňa, ešte zostaňte. Do rozpravy sa nehlási z prítomných pánov poslancov nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... E. Rusnáková, poslankyňa: Schváliť.
Remišová, Veronika, poslankyňa NR SR (2018-10-23):
Toto je symptomatické pre túto vládnu koalíciu, že záujmy občanov (zaznievanie gongu) a záujmy štátu idú bokom a prvoradý je záujem jednej vládnej strany. Áno, pán minister, vždy tvrdil, že 90 hlasov sa nedá, že je to problém, že vládna koalícia nesúhlasí. Teraz to vyzerá tak, že ani samotný pán minister nemal ochotu sa v tomto dohodnúť, keď koalícia teraz predkladá zákon s deväťdesiatkou. Tento ústavný zákon, ktorý teraz ideme schváliť, tu nie je len pre nás a tento zákon tu bude ďalšie generácie. Ústavní sudcovia, ktorých na základe tohto zákona schválime, tu budú tri ďalšie volebné obdobia. Možno tu už nebude ani strana MOST, možno tu nebude ani strana SMER, ale následky tejto neodbornosti, lajdáckosti, ak nie dokonca zlých úmyslov, tak budú znášať občania Slovenska ešte dlhé, dlhé roky.
Klus, Martin, podpredseda NR SR (2019-11-26):
Ďakujem pekne, pán poslanec. Na vaše vystúpenie neevidujem žiadnu faktickú poznámku. Preto sa pýtam, či sa chce niekto prihlásiť do rozpravy ústne. Nie je tomu tak. Vyhlasujem teda rozpravu za skončenú. Chce k rozprave zaujať stanovisko navrhovateľ? Pán minister nie, spravodajca takisto nie. Môžem vás poprosiť o termín hlasovania? (Reakcia spravodajcu.) Ďakujem pekne, zajtra o jedenástej. Prerušujem rokovanie o tomto bode programu. Ďalej nasleduje rokovanie o vládnom návrhu kandidáta na voľbu predsedu Úradu pre reguláciu elektronických komunikácií a poštových služieb . Návrh vlády má parlamentnú tlač 1752. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím ministra dopravy a výstavby Slovenskej republiky Árpáda Érseka, aby sa ujal slova a návrh vlády uviedol. Nech sa páči.
Laššáková, Jana, podpredsedníčka NR SR (2012-10-18):
S reakciou pán poslanec Beblavý, nech sa páči.
Bugár, Béla, podpredseda NR SR (2017-09-12):
Pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Pán minister, chcete zaujať stanovisko v rozprave? Nech sa páči.